Template:Jimmy Thank You 2011b/uz

Aql bovar qilmaydi.

Wikimedia Jamgʻarmasi omma oldiga qoʻyadigan maqsadlari yildan yilga murakkablashib bormoqda. Bundan boshqa iloj ham yoʻq, zero Wikimedia veb-saytlari va harakati oʻsib bormoqda. Vikipediya endilikda tirbandlik boʻyicha dunyo boʻylab beshinchi oʻrinni egallagan saytdir, biroq xodimlarimiz, infratizimimiz va mablagʻimiz boshqa eng tirband 10 veb-saytdan istalgan biridagi shu koʻrsatkichlardan nihoyatda kamdir.

Har yili dunyo Vikipediya va uning qardosh loyihalarini dastaklash uchun birlashadi. Eng birinchi yigʻganimiz ehson kelgusida bizning ilk bosh muhandisimiz boʻlgan koʻngilliga oʻsha paytda juda zarur boʻlgan laptop olishga sarflangandi.

Bu yilning boshqalaridan farqli tomoni shundaki, biz bu yili Vikipediyaning oʻn yillik yubileyini nishonlaymiz. Yilni bunday boshlash juda muhimdir: Wikimedia Jamgʻarmasining budjetini toʻldirib, Vikipediya va qardosh loyihalarni quvvatlaymiz va keyingi oʻn yillikka javlon urib kiramiz.

Bu yili biz eng koʻp&mdash;$16 million&mdash;ehson yigʻdik, qizigʻi shundaki bu mablagʻ eng tez yigʻildi ham.

Sizga yana biroz statistika koʻrsatmoqchiman:


 * Wikimedia Jamgʻarmasi uchun 500,000 dan ortiq ehson.
 * Wikimedia'ning mahalliy boʻlinmalari uchun jahon boʻylab deyarli 130,000 ehson.
 * Vikipediya tarixidagi ikkita eng katta ehson kuni.
 * Oʻrtacha ehson miqdori: taxminan $22.

Ushbu ehsonlar Wikimedia loyihalarida mavjud barcha sevimli xususiyatlarni namoyish etdi: odamlar birlashib, qoʻllaridan kelguncha yordam berishdi va ajoyib natijalarga erishishdi. Mumbaylik muhandis yordami Londonlik savdogar va Moskvalik talaba ehsonlariga qoʻshilib, ishimizni davom ettirish uchun yana bir yilga yetgulik natija berdi.

Keling, shuni nishonlaylik.

Chin qalbimdan, va 100,000 dan ortiq koʻngillilar nomidan,

tashakkur.

Jimmy Wales

Vikipediya asoschisi

P.S. Vikipediyaning oʻn yilligini nishonlash uchun dunyo boʻylab koʻngillilar turli bayramlar uyushtirishmoqchi. Batafsil bu yerda http://ten.wikipedia.org. Darvoqe, ehson qilishga ulgurmagan boʻlsangiz, hech qachon kech emas. Bu yerdan ehson qilish mumkin.